CELEX: 31981D0049
Language: el
Date: 1981-01-16 00:00:00
Title: 81/49/ΕΟΚ: Απόφαση τής Επιτροπής τής 16ης Ιανουαρίου 1981 περί εξουσιοδοτήσεως τής Γαλλικής Δημοκρατίας νά αποκλείσει από τήν κοινοτική μεταχείριση τούς έγχρωμους δέκτες τηλεοράσεως καταγόμενους από τήν Ιαπωνία (Το κείμενο στην γαλλική γλώσσα είναι το μόνο αυθεντικό)

Avis juridique important

|

31981D0049

81/49/ΕΟΚ: Απόφαση τής Επιτροπής τής 16ης Ιανουαρίου 1981 περί εξουσιοδοτήσεως τής Γαλλικής Δημοκρατίας νά αποκλείσει από τήν κοινοτική μεταχείριση τούς έγχρωμους δέκτες τηλεοράσεως καταγόμενους από τήν Ιαπωνία (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 050 της 25/02/1981 σ. 0026

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 16ης Ιανουαρίου 1981  περί εξουσιοδοτήσεως της Γαλλικής Δημοκρατίας να αποκλείσει από την κοινοτική μεταχείριση τους έγχρωμους δέκτες τηλεοράσεως καταγόμενους από την Ιαπωνία  (Μόνο το γαλλικό κείμενο είναι αυθεντικό)  (81/49/EOK)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 (1) περί των μέτρων παρακολουθήσεως και προστασίας τα οποία τα Κράτη μέλη μπορούν να εξουσιοδοτηθούν να λάβουν έναντι της εισαγωγής ορισμένων προϊόντων καταγομένων από τρίτες χώρες, τα οποία βρίσκονται σε ελεύθερη κυκλοφορία σε άλλο Κράτος μέλος, και ιδίως το άρθρο της 3,  Εκτιμώντας:  ότι την 9η Ιανουαρίου 1981 η γαλλική κυβέρνηση υπέβαλε αίτηση, σύμφωνα με το άρθρο 115 πρώτο εδάφιο της συνθήκης, στην Επιτροπή των Ευρωπαϊκών Κοινοτήτων προκειμένου να εξουσιοδοτηθεί να αποκλείσει από την κοινοτική μεταχείριση τους έγχρωμους δέκτες τηλεοράσεως της κλάσεως 85.15 Α ex ΙΙΙ του Κοινού Δασμολογίου, καταγόμενους από την Ιαπωνία, οι οποίοι βρίσκονται σε ελεύθερη κυκλοφορία στα λοιπά Κράτη μέλη·  ότι η εισαγωγή στη Γαλλία των εν λόγω προϊόντων, καταγομένων από την Ιαπωνία, υπόκειται σε ετησία ποσόστωση 88 000 δεκτών·  ότι ως εκ τούτου υφίστανται ανισότητες στις συνθήκες στις οποίες υπόκεινται για την ώρα οι εισαγωγές των εν λόγω προϊόντων στα διάφορα Κράτη μέλη, και ότι η ομοιομορφία των συνθηκών αυτών εισαγωγής δεν θα μπορεί να πραγματοποιηθεί παρά μόνο σταδιακά·  ότι οι ποσοστώσεις που ανοίχθηκαν το 1979 και το 1980 χρησιμοποιήθηκαν εντελώς·  ότι οι εισαγωγές σε ελεύθερη κυκλοφορία οι καταγόμενες από την Ιαπωνία αυξήθηκαν από 18 732 δέκτες το 1979 σε 76 672 δέκτες το 1980·  ότι οι συνολικές εισαγωγές του προϊόντος αυτού του καταγομένου από τρίτες χώρες αυξήθηκαν από 173 εκ. FF το 1978 σε 194 εκ. FF το 1979· ότι το ποσοστό της αγοράς των εισαγωγών αυτών αυξήθηκε από 4 % το 1978 σε 5 % το 1979·  ότι οι τιμές των εν λόγω προϊόντων των καταγομένων από την Ιαπωνία είναι περίπου κατά 30 % κατώτερες από τις τιμές παρομοίων προϊόντων στη Γαλλία·  ότι η παραγωγή παρομοίων προϊόντων στη Γαλλία μειώθηκε από 4 418 εκ. FF το 1978 σε 4 400 εκ. FF 1979·  ότι σύμφωνα με τις πληροφορίες που συγκέντρωσε η Επιτροπή, η εν λόγω βιομηχανία, για να αντιμετωπίσει τον ανταγωνισμό των τρίτων χωρών, αποτελεί από τριών ετών αντικείμενο αναδιαρθρώσεως και ότι στο πλαίσιο αυτό το προσωπικό μειώθηκε περίπου κατά 1 000 απασχολουμένους κατ' ετος·  ότι οι αιτήσεις τίτλου εισαγωγής για 43 121 δέκτες εκκρεμούν νόμιμα ενώπιον των αρχών του Κράτους μέλους το οποίο υπέβαλε την αίτηση·  ότι η πραγματοποίηση άλλων εμμέσων εισαγωγών, που αναμένεται να προστεθούν σ' εκείνες που ήδη πραγματοποιούνται ή προβλέπεται να πραγματοποιηθούν, ενδέχεται να επιδεινώσει τις δυσκολίες αυτές και να παραβλάψει την επίτευξη των στόχων που επιδιώκουν τα προαναφερθέντα εμπορικά μέτρα·  ότι δεν είναι δυνατόν να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα μπορούσαν να προσφέρουν την απαραίτητη συνεργασία·  ότι υπό τις συνθήκες αυτές κρίνεται σκόπιμο να επιτραπεί η εφαρμογή των μέτρων προστασίας του άρθρου 115 πρώτο εδάφιο, με τους όρους που καθορίζονται στην απόφαση 80/47/ΕΟΚ, και ιδίως στο άρθρο 3 αυτής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Γαλλική Δημοκρατία εξουσιοδοτείται να αποκλείσει από την κοινοτική μεταχείριση τα προϊόντα που αναφέρονται παρακάτω, τα οποία κατάγονται από την Ιαπωνία και τα οποία βρίσκονται σε ελεύθερη κυκλοφορία στα λοιπά Κράτη μέλη, και για τα οποία έχουν υποβληθεί αιτήσεις τίτλων εισαγωγής μετά την 1η Ιανουαρίου 1981. Η εξουσιοδότηση δεν καλύπτει πάντως ποσό που να αντιπροσωπεύει το 30 % της ποσοστώσεως έναντι της Ιαπωνίας. Η ποσότητα αυτή κατανέμεται μεταξύ των αιτούντων τίτλο εισαγωγής των οποίων οι αιτήσεις  aeεκκρεμούν νόμιμα κατά την ημερομηνία της παρούσας αποφάσεως.  1.2 //   //   // Κλάση  του Κοινού  Δασμολογίου   // Περιγραφή των εμπορευμάτων   //   //   // 85.15 Α ex ΙΙΙ  // Έγχρωμοι δέκται τηλεοράσεως  //   //  Άρθρο 2  Η παρούσα απόφαση ισχύει έως την 30ή Ιουνίου 1981.  Άρθρο 3  Η παρούσα απόφαση προορίζεται για τη Γαλλική Δημοκρατία.  Έγινε στις Βρυξέλλες, στις 16 Ιανουαρίου 1981.  Για την 'Επιτροπή  Wilhelm HAFERKAMP  Μέλος της Επιτροπής  (1) ΕΕ αριθ. L 16 της 22. 1. 1980, σ. 14.